Waterblommetjiebredie - Wikipedia
Waterblommetjies op 'n dam.
Waterblommetjiebredie is 'n eg Suid-Afrikaanse bredie. Dit word van vleis gemaak, tipies van lam- of skaapvleis wat saam met waterblommetjies (blomme van Aponogeton distachyos) gestoof word. Waterblommetjies word algemeen in die damme en vleie van die Wes-Kaap aangetref. Die blomkoppies van die plant is in die winter tussen Julie en Augustus gereed om gepluk te word. Waterblommetjiebredie word dus meestal in die winter voorberei.
Die gebruik van die waterblommetjies as 'n voedselbron is waarskynlik van die inheemse Khoikhoi-bevolking oorgeneem. Van die mense het in die kombuise van Nederlanders gewerk wat waarskynlik tot die nuwe dis aanleiding gegee het.
'n Ander teorie is dat die vroeë Hollandse setlaars (in Jan van Riebeeck se tyd) uit desperaatheid waterblommetjies as groente (en dus 'n bron van vitamien C) gebruik het, omrede hulle aanvanklike boerdery-inisiatiewe minder suksesvol was. Daar word ook gespekuleer dat die Voortrekkers dit as voedselbron kon geoes het aangesien hulle nie tydens trekke groente kon verbou nie.
Resepte[wysig | wysig bron]
Die tipiese bestanddele vir waterblommetjiebredie is:
Skaap- of lamsvleis in blokkies gesny.
Waterblommetjies - verwyder die stam en week oornag in soutwater.
Surings (Oxalis pes-caprae)
↑ "Newsletter #26". Funky Munky. 8 June 2002. Besoek op 7 September 2010.
↑ Olivier, Michael (29 Junie 2009). "Waterblommetjie Bredie". Besoek op 7 September 2010.
Sien waterblommetjiebredie in Wiktionary, die vrye woordeboek.
'n Resep op boerekos.com
Ontsluit van "https://af.wikipedia.org/w/index.php?title=Waterblommetjiebredie&oldid=1885505"
Die bladsy is laas op 15 Januarie 2019 om 22:18 bygewerk.